પરણેતરની હારે આવનારી જુવાનડીઓ ઠિઠિયારા કરતી હોય. બીજા મોટિયાઈડાઓની મશ્કરી કરતી જાય અનં આંસ્યોના ઉલાળા પણ. તમોનં શ્યું વાત કરું મારા ભૈ, મારકાંણી ભેંસો જેવી લાગે એ વખતે તો. તમારા મનમાં પણ હાપોલિયાં રમવા માંડે એવું સ્તો. તમે પણ મનમાં ને મનમાં વચારતા વોય કે, ચ્યાંક ભાઠામાં એકલી મળે ત્પ પછં તારી વલા કરું એ જો. અરે ! ભીડમાં આઘાપાછા થતાં એકાદ કૂણીનો ઠાંસો તો મારી જ લ્યો, પણ એ પહેલાં તો ઇનં તમારા પહડાવામાં એવી તો ચૂંટી ભરી વોય કે બધું લોહી જામી જાય. તમે ઇનો બદલો લેવા આઘાપાછા થયા જ કરો. પણ એ બધું જ મોભામાં મર્યાદામાં. કોઈ લક્ષ્મણરેખા ઓળંગવાની હેંમત ના કર, હા તમારે તો છોકરા કે છોડિયું ઇ હમજણ જ નઈ પડે. એક જેવા જ ચૂંથણા અનં એક જેવી જાત-ભાત ! ભૈ, કાંક તો ભેદ રાખો.